b'\n_START_ARTICLE_\n\xc5\xbdidininis nuplikimas\n_START_SECTION_\nPrie\xc5\xbeastys\n_START_PARAGRAPH_\nManoma, kad \xc5\xbeidininis nuplikimas yra autoimunin\xc4\x97 liga, kai organizmas klaidingai mano, kad plauk\xc5\xb3 folikulai yra svetimk\xc5\xabniai ir slopina ar sustabdo plauk\xc5\xb3 augim\xc4\x85. Liga neu\xc5\xbekre\xc4\x8diama, bet gali b\xc5\xabti paveldima \xe2\x80\x93 yra u\xc5\xbefiksuota keletas atvej\xc5\xb3, kai naujagimis gim\xc4\x97 su \xc4\xafgimtu \xc5\xbeidininiu nuplikimu. Ne\xc4\xafrodyta, kad stresas yra esminis lig\xc4\x85 sukeliantis faktorius, ta\xc4\x8diau d\xc4\x97l to dar gin\xc4\x8dijamasi.\n_START_SECTION_\nDiagnoz\xc4\x97\n_START_PARAGRAPH_\nPirmi simptomai yra ma\xc5\xbei, lyg\xc5\xabs, plikos odos lopai, kurie b\xc5\xabna bet kokios formos, da\xc5\xbeniausiai rutuli\xc5\xa1ki. Pradin\xc4\x97 prezentacija paprastai pasirei\xc5\xa1kia v\xc4\x97lyvoje paauglyst\xc4\x97je, bet gali pasireik\xc5\xa1ti bet kokiame am\xc5\xbeiuje. Da\xc5\xbeniausiai paveikia galvos od\xc4\x85, bet gali atsirasti bet kurioje plaukuotoje k\xc5\xabno vietoje. Tuo pa\xc4\x8diu metu ant k\xc5\xabno gali b\xc5\xabti keli odos plotai be plauk\xc5\xb3 ir su ataugan\xc4\x8diais plaukais. Galima laikina ar ilgalaik\xc4\x97 remisija. Kuo ilgiau plauk\xc5\xb3 praradimas t\xc4\x99siasi, tuo ma\xc5\xbeesn\xc4\x97 tikimyb\xc4\x97, kad jie ataugs. Ypa\xc4\x8d sunkiais atvejais gali b\xc5\xabti pa\xc5\xbeeisti rank\xc5\xb3 nagai._NEWLINE_Diagnozuojant \xc5\xbeidinin\xc4\xaf nuplikim\xc4\x85 svarbu atmesti kitas pagydomas ligas, kurios sukelia plauk\xc5\xb3 praradim\xc4\x85.\n_START_SECTION_\nGydymas\n_START_PARAGRAPH_\nMa\xc5\xbedaug 50 proc. pacient\xc5\xb3 plaukai atauga be jokio gydymo per vienerius metus. Jeigu nuplikimo vieta yra s\xc4\x85lyginai ma\xc5\xbea, yra logi\xc5\xa1ka sekti ligos progresavim\xc4\x85, kadangi plaukai netik\xc4\x97tai atauga. Tais atvejais, kai nuplikmo \xc5\xbeidini\xc5\xb3 yra daugiau, arba liga daugiau progresavusi, galima gydyti injekcijomis arba i\xc5\xa1oriniais vaistais. Ta\xc4\x8diau, kadangi ligos tikslus mechanizmas vis dar n\xc4\x97ra i\xc5\xa1ai\xc5\xa1kintas, n\xc4\x97ra \xc5\xa1imtaprocentinio gydymo. Paprastai pacientams patariama \xc4\xafsigyti peruk\xc4\x85, siekiant i\xc5\xa1vengti socialinio diskomforto.'